CELEX: 32016D0192
Language: lt
Date: 1455235200000
Title: 2016 m. vasario 12 d. Tarybos sprendimas (ES) 2016/192, kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Národná banka Slovenska išorės auditoriaus

13.2.2016   
            
            
               LT
            
            
               Europos Sąjungos oficialusis leidinys
            
            
               L 38/7
            
         TARYBOS SPRENDIMAS (ES) 2016/192
   2016 m. vasario 12 d.
   kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Národná banka Slovenska išorės auditoriaus
   EUROPOS SĄJUNGOS TARYBA,
   atsižvelgdama į Protokolą Nr. 4 dėl Europos centrinių bankų sistemos ir Europos centrinio banko statuto, pridėtą prie Europos Sąjungos sutarties ir Sutarties dėl Europos Sąjungos veikimo, ypač į jo 27.1 straipsnį,
   atsižvelgdama į 2015 m. gruodžio 10 d. Europos Centrinio Banko rekomendaciją, skirtą Europos Sąjungos Tarybai, dėl Národná banka Slovenska išorės auditorių (ECB/2015/45) (1),
   kadangi:
   
               (1)
            
            
               Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;
            
         
               (2)
            
            
               
                  Národná banka Slovenska išorės auditorių įgaliojimai baigėsi po 2014 finansinių metų audito. Todėl būtina paskirti išorės auditorių nuo 2015 finansinių metų;
            
         
               (3)
            
            
               
                  Národná banka Slovenska išorės auditoriumi 2015 ir 2016 finansiniams metams pasirinko Ernst & Young Slovakia, spol. s r.o.;
            
         
               (4)
            
            
               ECB valdančioji taryba rekomendavo, kad Ernst & Young Slovakia, spol. s r.o. būtų paskirta Národná banka Slovenska išorės auditoriumi 2015 ir 2016 finansiniams metams;
            
         
               (5)
            
            
               vadovautis ECB valdančiosios tarybos rekomendacija, reikėtų atitinkamai iš dalies pakeisti Tarybos sprendimą 1999/70/EB (2),
            
         PRIĖMĖ ŠĮ SPRENDIMĄ:
   1 straipsnis
   Sprendimo 1999/70/EB 1 straipsnio 16 dalis pakeičiama taip:
   
      
                  „16.
               
               
                  
                     Ernst & Young Slovakia, spol. s.r.o. patvirtinama Národná banka Slovenska išorės auditoriumi 2015 ir 2016 finansiniams metams.“
               
            
   2 straipsnis
   Šis sprendimas įsigalioja pranešimo apie jį dieną.
   3 straipsnis
   Šis sprendimas skirtas ECB.
   
      Priimta Briuselyje 2016 m. vasario 12 d.
      
         
            Tarybos vardu
         
         
            Pirmininkas
         
         J.R.V.A. DIJSSELBLOEM
      
   
   
      (1)  OL C 425, 2015 12 18, p. 1.
   
      (2)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).